กฎกระทรวง (พ.ศ.2522) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ 53
ตราครุฑ
ตราครุฑ
กฎกระทรวง
(พ.ศ.
2522)
ออกตามความในพระราชบัญญัติเครื่องแบบทหาร
พุทธศักราช
2477
ว่าด้วยเครื่องแบบทหารบก
ฉบับที่ 53
----------

อาศัยอำนาจตามความในมาตรา 5 แห่งพระราชบัญญัติเครื่องแบบทหาร พุทธศักราช
2477 ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ 4) พ.ศ. 2514
และมาตรา 7 แห่งพระราช
บัญญัติเครื่องแบบทหาร พุทธศักราช 2477
รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้

ให้ยกเลิกความในวรรคหนึ่งของ (4) ในข้อ 11 แห่งกฎกระทรวง (พ.ศ. 2504) ออกตาม
ความในพระราชบัญญัติเครื่องแบบทหาร พุทธศักราช 2477
ว่าด้วยเครื่องแบบทหารบก ฉบับที่ 39 ซึ่งแก้ไขเพิ่มเติมโดยกฎกระทรวง (พ.ศ. 2521)
ออกตามความในพระราชบัญญัติเครื่องแบบทหาร
พุทธศักราช 2477 ว่าด้วยเครื่องแบบทหารบก ฉบับที่ 50
และให้ใช้ความต่อไปนี้แทน

`(4) เสื้อชั้นนอกคอปิดสีขาว
มีตะเข็บหลัง 4 ตะเข็บ
ที่แนวอกมีดุมโลหะสีทองขนาดใหญ่ 5
ดุม ด้านหน้ามีกระเป๋าบนและล่างข้างละ 2 กระเป๋า เป็นกระเป๋าเจาะ
กระเป๋าบนมีปกรูปมนชายกลางแหลม กระเป๋าล่างไม่มีปก สำหรับนายทหารประทวนชั้นนายสิบ นักเรียนนายสิบและพลทหารมีอินทรธนู
อ่อนขัดดุมโลหะสีทองขนาดเล็กข้างละ 1 ดุม สำหรับนายทหารสัญญาบัตร นักเรียนนายทหาร และนายทหารประทวนชั้นจ่า
นายสิบ
 ใช้อินทรธนูแข็ง
เว้นแต่นายทหารประทวนชั้นจ่านายสิบเมื่อปฏิบัติหน้าที่ที่ต้องใช้อาวุธปืนเล็กยาวประกอบ
จะใช้อินทรธนูอ่อนขัดดุมโลหะสีทองขนาดเล็กข้างละ 1 ดุมก็ได้ เฉพาะนักเรียนนายร้อยและนักเรียนแพทย์ทหารวิทยาลัยแพทยศาสตร์พระมงกุฎเกล้า
เมื่อแต่งเครื่องแบบครึ่งยศหรือเครื่องแบบเต็มยศ ให้มีกรีทองเหลืองที่บั้นเอวเสื้อทั้ง 2
ข้าง'

ให้ไว้ ณ วันที่ 30 พฤศจิกายน พ.ศ. 2522

พลเอก เปรม ติณสูลานนท์

รัฐมนตรีว่าการกระทรวงกลาโหม

หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่กองทัพบกเห็นสมควรที่จะปรับปรุงเครื่องแบบครึ่งยศของนายทหารประทวนชั้นจ่านายสิบในส่วนที่เกี่ยวกับเสื้อชั้นนอกคอปิดสีขาว
ซึ่งเดิมกำหนดให้ใช้อินทรธนูแข็งเสียใหม่ให้เหมาะสมยิ่งขึ้น
เนื่องจากในการปฏิบัติหน้าที่ของนายทหารดังกล่าวจำต้องใช้อาวุธปืนเล็กยาวประกอบ
การใช้เสื้อที่ใช้อินทรธนูแข็งดังกล่าวจึงไม่สะดวกและเหมาะสม
โดยเฉพาะเมื่อต้องแบกอาวุธ
สมควรแก้ไขให้ใช้อินทรธนูอ่อนได้ด้วย จึงจำเป็นต้องออกกฎกระทรวงนี้